Pakistans hovedstad, Islamabad, bliver regnet for en af verdens allersmukkeste hovedstæder, og der er mange ting at opleve, se og beundre i byen. Et godt sted at begynde er på Lok Virsa-museet, hvor du kan lære om Pakistans historie og kulturarv. Når du kender historien lidt bedre, kan du besøge landsbyen Saidpur, som ligger ved Margalla-højderne. Engang var det et stille sted, hvor hinduer mødtes for at bede, men i dag er det et moderniseret område med musik, kunst og god mad. Faisalmoskeen kan rumme næsten 100.000 mennesker og er en af Asiens største moskeer. Den er samtidig et showpiece på smukt design og arkitektur. Islamabad byder desuden på mange muligheder for shopping, og de to enorme centre, Safa Gold og Centaurus, har både internationale mærkebutikker, lokale specialiteter, restauranter, fitnesscentre og biografer. Der er noget for enhver. Pakistan-monumentet er også for alle – og i hvert fald for alle pakistanere. Det er oprindeligt bygget til ære for de borgere, der gav deres liv for Pakistans frihed, og i dag er det et stærkt symbol på Pakistans uafhængighed.